મોટાં બાની છેલ્લી બીમારી વખતે પણ સુધાબહેન ને પ્રાચી તો પોતાની પ્રવૃત્તિઓમાં જ વ્યસ્ત, બધું સુમીએ જ સંભાળ્યું. મોટાં બા તો સુમીની ચાકરી પામી ધન્ય થઈ ગયાં, સુમીના હાથનું છેલ્લું પાણી પીધું અને સુમી પાસેથી પોતાના પુત્રની સેવાનું વચન લઈને તેમણે શાંતિપૂર્વક દેહ છોડ્યો. પ્રાર્થનાસભામાં મોટાં બાને યાદ કરીને સુમીની આંખો સતત વહેતી રહી. પ્રાર્થનાસભા પૂર્ણ થયે પ્રાચીએ મોટાં બાના આત્માની શાંતિ માટે નાનકડું પ્રવચન આપ્યું. બીજા જ દિવસથી એ જ મંડળો-પાર્ટી-પિકનિક, સાસુ-વહુની જોડી જ્યાં જુઓ ત્યાં સાથે ને સાથે.